Matt tilbød os denne lejlighed, da hans anden lejlighed pludselig blev optaget af noget andet. Vi var meget glade for at bo i lejligheden, der havde alskens moderne faciliteter, inklusive velfungerende wifi. Vi var to voksne og to børn på 11 og 14, og det eneste negative, var sovepladserne for børnene, der bestod af en sovesofa og en ekstra seng, der kunne slås ud - her var der ikke så megen komfort. Men hvis man er to, er det luksus. Matt tog imod os, da vi kom og fortalte om lejligheden og det omkringliggende område, Harringey, der er et noget slidt område, hvor der bor mange jamaicanere, polakker og tyrkere. Der er en Sainsburys i gåafstand, og hvis man går lidt længere, er der et stort Tesco-supermarked. Vi var meget tilfredse og nød at sidde i den lille forhave. Bygningen er helt ny, og den er meget roligt beliggende, væk fra gaden. Vi kan helt klart anbefale at bo her. Der er nem adgang til det centrale London med bus og underground (Seven Sisters, Victoria Line).